આપણા શાસ્ત્રો માં લખ્યું છે કે બીજા ના દુખે દુખી થવું અને બીજા ના સુખે સુખી થવું. આ વાત થોડી અઘરી છે. જોકે તમે સાત્વિક માણસોને જોશો તો તમને ખ્યાલ આવશે આમ કરવા વાળા સાત્વિક માનસિકતા વાળા હોય છે. તદ્દન નજીક ના પાડોશી કે સાથે કામ કરતા કર્મચારી, અથવા નજીકના મિત્ર, તમારાથી કોઈ પણ આગળ નીકળી જાય અને તમારી પ્રગતિ તેમના જેટલી ના થઈ તો ઈર્ષા જેવી વસ્તુ તમારામાં જરૂર થવાની. આ એક સામાન્ય બાબત છે. જો ઈર્ષા ના થાય તો તમે મુઠી ઉચેરા માનવી છો, તેમ કહેવાય. સરખામણી કરવાની આદત દરેક માણસમાં હોય છે, જો કે ના હોવી જોઈએ. સરખામણી કરવાની કુટેવ ના રાખો તો તમે ખુબ સુખી વ્યક્તિ થઇ શકો.